ใช้วิธีธรรมชาติ ซื้อยามาใช้เอง ไปหาหมอ เพิ่มความชื้นในอากาศ
ให้ใช้ผ้าขนหนูบิดหมาดอุ่นๆ มาประคบที่หน้า ช่วยลดแรงดัน ระบายน้ำมูก ให้หายใจสะดวกตามเดิม ประคบร้อนเย็นสลับกันไป โดยประคบร้อนตรงใบหน้าบริเวณที่มีโพรงไซนัส 3 นาที จากนั้นสลับไปใช้ผ้าบิดหมาดเย็นๆ อีก 30 วินาที แล้วกลับมาประคบร้อนอีกครั้ง ทำซ้ำสลับไปมาแบบนี้ 3 รอบ ประมาณ 4 ครั้งต่อวัน เพราะช่วยเจือจางไม่ให้น้ำมูกข้นเกินไปจนอุดตันในโพรงไซนัส ให้ดื่มเครื่องดื่มอุ่นจัด เช่น น้ำแกงหรือซุปร้อนๆ หรือชาร้อน จะได้ลดอาการคัดจมูกแน่นหน้า แถมดื่มน้ำยังช่วยลดอาการเยื่อบุจมูกแห้งเกินไปหลังกินยาแก้คัดจมูกด้วย บางคนก็ว่ากินอาหารเผ็ดๆ เช่น พริก แล้วช่วยลดอาการแน่นหน้าไซนัสได้ bromelain เป็นเอนไซม์ที่ได้จากสับปะรด ส่วน quercetin เป็นเม็ดสีจากพืช ช่วยลดอาการอักเสบ ลดบวม และอาการอื่นๆ ของไซนัสอักเสบได้ แต่อาจไปตีกันกับยาตัวอื่น เพื่อความปลอดภัยแนะนำให้ปรึกษาคุณหมอก่อนใช้ 2 อย่างนี้ รวมถึงสมุนไพรอื่นๆ  bromelain อาจเพิ่มความเสี่ยงทำให้เลือดไหลหรือตกเลือด เพราะงั้นใครที่กินยาเจือจางเลือดอยู่แล้วไม่ควรใช้ bromelain อาจทำให้ความดันตกรุนแรง เมื่อใช้ร่วมกับยากลุ่ม ACE inhibitors (ยาลดความดัน) quercetin จะมีปฏิกิริยากับยาบางตัว เช่น ยาปฏิชีวนะ มีหลายงานวิจัยชี้ว่า Sinupret (หรือ BNO-101) หรือสูตรเฉพาะที่รวมสมุนไพรต่างๆ ไว้ เช่น European elder, common sorrel, cowslip (ดอกขจร), European vervain (หญ้าแส้ม้า) และ gentian (เหล่งตาเช้า) ช่วยบรรเทาอาการไซนัสอักเสบได้อย่างเห็นผล ยังไงลองปรึกษาคุณหมอดูว่ายาสมุนไพรนี้ใช้กับคุณได้หรือเปล่า นอนหลับพักผ่อนให้เยอะๆ ในท่าที่หายใจสะดวก อาจจะนอนตะแคงก็ได้ ถ้าช่วยให้โพรงจมูกโล่งขึ้น หรือยิ่งดีถ้ากึ่งนอนกึ่งนั่ง เพราะจะหายใจสะดวกกว่านอนหงายหรือนอนราบ ให้กดบางจุดของหน้า เหนือโพรงไซนัสใหญ่ขึ้นไป เขาว่าช่วยคลายอาการแน่นหน้าไซนัสได้ จุดที่แนะนำให้กดก็เช่น แถวหัวตา รูจมูกทั้ง 2 ข้าง ดั้งจมูก ใต้แก้ม รอบๆ คิ้ว และใต้จมูกบริเวณเหนือริมฝีปาก ให้กดหรือนวดเบาๆ ช่วยลดแรงดันในโพรงไซนัสได้ คลอรีนในสระว่ายน้ำมักทำให้หลายคนเกิดไซนัสอักเสบ ตัวกระตุ้นอื่นๆ ที่ชัดเจนก็เช่น เกสรดอกไม้ หรือฝุ่นละอองที่สะสมตามปลอกหมอนและผ้าปูที่นอน ให้ซักเครื่องนอนบ่อยๆ ด้วยน้ำอุ่นหรือน้ำร้อน เพื่อลดสารก่อภูมิแพ้หรือตัวกระตุ้นที่คุณอาจหายใจเข้าไปตอนนอน  อาหารบางอย่างกินแล้วก็ว่าไปเพิ่มแรงดันในโพรงไซนัสหรือยิ่งมีน้ำมูกข้นๆ เช่น นม ชีส และผลิตภัณฑ์นมอื่นๆ นอกจากนี้ก็ยังมีข้าว พาสต้า และขนมปังขาว (ขัดสี) แต่ก็ใช่ว่ากินแล้วจะเกิดกันทุกคน ยังไงลองสังเกตตัวกระตุ้นของตัวเองดู ว่ากินอะไรแล้วยิ่งเพิ่มแรงดันในโพรงไซนัส  งดดื่มแอลกอฮอล์ช่วงที่มีอาการแน่นหน้าไซนัส เพราะจะทำให้โพรงไซนัสยิ่งบวมไปกว่าเดิม เพื่อชะล้างน้ำมูกที่อุดตันและเพิ่มความชุ่มชื้นให้โพรงจมูก อย่าใจร้อน ค่อยๆ สวนล้างไปตามคำแนะนำการใช้งาน ปกติจะอาการดีขึ้นหลังใช้ไป 1 - 2 ครั้ง แต่ต้องสวนล้างซ้ำถึงจะเห็นผล neti-pot หรือกาเนติ เป็นอุปกรณ์สวนล้างที่คล้ายกาน้ำชาเล็กๆ ถ้าใช้ถูกวิธี จะช่วยชะล้างน้ำมูกและสารก่ออาการระคายเคืองต่างๆ ที่ติดอยู่ในโพรงจมูกออกมา แถมช่วยเพิ่มความชุ่มชื้นให้โพรงจมูกด้วย วิธีใช้คือใส่น้ำเกลือหรือน้ำกลั่นในกาเนติ แล้วเทเข้าไปในรูจมูกข้างหนึ่ง จากนั้นปล่อยให้ไหลออกมาทางรูจมูกอีกข้าง ชะเอาสารก่อความระคายเคืองและเชื้อโรคออกมา ในขณะที่เพิ่มความชุ่มชื้น บรรเทาอาการระคายเคืองในโพรงไซนัส คุณหาซื้อกาเนติได้ไม่แพง ตามร้านขายยาหรือออนไลน์ ต้องปรึกษาคุณหมอก่อนซื้อยากินเองถ้ามีโรคประจำตัว เช่น ความดันสูง เบาหวาน และต้อหิน ยานี้ปกติกินแล้วช่วยได้ แต่ก็ไม่เห็นผลกับทุกคนเสมอไป   ยาแก้คัดจมูกจะมีสารออกฤทธิ์อย่าง phenylephrine และ pseudoephedrine ส่วนผลข้างเคียงที่พบบ่อยคือ กระวนกระวาย วิงเวียน หัวใจเต้นเร็ว ความดันสูงขึ้นนิดหน่อย และมีปัญหาเรื่องการนอน  ยาแก้คัดจมูกจะออกฤทธิ์ทำให้หลอดเลือดในโพรงจมูกหดตัว ทำให้เนื้อเยื่อที่บวมยุบลงได้ ช่วยระบายน้ำมูก ลดแรงดัน อากาศไหลเวียนสะดวก เลยหายใจได้ง่ายขึ้น  ยา pseudoephedrine หรือชื่อทางการค้าว่า Sudafed® ในไทยไม่มีขายตามร้านขายยา เพราะกลัวคนเอาไปผสมทำยาเสพติดแทน เลยเป็นยาที่ถูกควบคุม  จะครอบครองและใช้ได้ต้องมีเอกสารและหลักฐานยืนยัน โดยบนซองยาต้องมีชื่อและที่อยู่ของโรงพยาบาลที่จ่ายยา รวมถึงชื่อของผู้ป่วยด้วย เพื่อความปลอดภัยและเพื่อควบคุมไม่ให้มีใครใช้ pseudoephedrine แบบผิดกฎหมาย คุณหาซื้อสเปรย์พ่นหรือยาหยดแก้คัดจมูกได้ตามร้านขายยา แต่ต้องใช้อย่างระวัง เป็นยาที่ช่วยลดแรงดัน ทำให้โพรงจมูกโล่งได้อย่างรวดเร็วก็จริง แต่ถ้าใช้ติดต่อกันเกิน 3 วันอาจมีผล rebound effect คืออาการกลับมาหนักกว่าเดิมได้ rebound effect คือเมื่อร่างกายปรับตัวเข้ากับยา จนอาการคัดจมูกแน่นหน้ากลับมาอีกครั้งหรือหนักกว่าเก่าหลังหยุดยา ถ้าใช้ยาประเภทนี้ไม่เกิน 3 วัน จะป้องกันไม่ให้เกิด rebound effect ได้ sinusitis หรือไซนัสอักเสบ บางทีก็เกิดจากภูมิแพ้ได้ ถ้าซื้อยาแก้แพ้กินเอง เช่น Claritin®, Zyrtec® หรืออื่นๆ ที่ออกฤทธิ์คล้ายกัน ก็ช่วยลดอากาศแพ้ บรรเทาอาการแน่นหน้าไซนัสได้ acetaminophen, ibuprofen หรือ naproxen อาจช่วยลดอาการแน่นหน้าเพราะแรงดันในโพรงไซนัสได้ นอกจากนี้ ibuprofen หรือ naproxen ยังช่วยลดอาการไซนัสอักเสบด้วย อาการอื่นๆ ที่กินยาแก้ปวดแล้วช่วยได้ก็เช่น ปวดหัวร่วมด้วย หรือแน่นหน้าจนปวดฟัน อาการแน่นหน้า คัดจมูก ปวด หรือมีไข้ เป็นสัญญาณบอกว่าไซนัสคุณน่าจะอักเสบ ถ้าคัดจมูกจนไซนัสอุดตัน น้ำมูกกับแบคทีเรียจะถูกกักเก็บไว้ ถ้าไม่ระบายออก แบคทีเรียจะก่อให้เกิดไซนัสอักเสบ หรือบางทีอาจเป็นไซนัสอักเสบจากไวรัส ถ้าแน่นหน้าคัดจมูกเพราะเป็นหวัดหรือไข้หวัดใหญ่ ถ้าคุณหมอวินิจฉัยว่าคุณเป็นไซนัสอักเสบ จะจ่ายยาปฏิชีวนะมาให้ ต้องกินตามที่คุณหมอสั่งอย่างเคร่งครัดจนยาหมด ถึงจะรู้สึกดีขึ้นแล้วก็ห้ามหยุดยากลางคัน ไม่งั้นจะยังหลงเหลือแบคทีเรียในโพรงไซนัส อาการแน่นหรือเจ็บในหน้าเพราะไซนัสอักเสบ จะคล้ายกับอาการปวดหัวไมเกรนมาก จริงๆ แล้วมีงานวิจัยที่ชี้ว่า 90% ของคนที่ไปหาหมอเพราะนึกว่าตัวเองแน่นหน้าไซนัส จริงๆ แล้วปวดหัวไมเกรนต่างหาก ควรไปหาหมอถ้าปวดหัวรวมแล้วมากกว่าเดือนละ 15 วัน ต้องซื้อยาแก้ปวดหัวกินเองบ่อยๆ พอกินยาที่ซื้อจากร้านขายยาก็ไม่ค่อยช่วย หรือปวดจนทำกิจวัตรประจำวันลำบาก เช่น เรียนหนังสือหรือทำงาน พวกนี้เป็นสัญญาณที่บอกว่าคุณปวดหัวไมเกรน ความชื้นในอากาศจะช่วยให้โพรงจมูกชุ่มชื้นไปด้วย เลยสั่งน้ำมูกง่าย ไม่เหนียวข้นอุดตัน แรงดันเลยลดลง ถ้าหายใจเอาอากาศแห้งๆ เข้าไป จะทำให้น้ำมูกยิ่งข้น ระคายเคืองไซนัส humidifier หรือเครื่องทำความชื้น มีให้เลือกหลายขนาด แต่ละแบบก็มีฟังก์ชั่นการใช้งานต่างกันไป ถ้าเป็นเครื่องทำความชื้นทั่วไปจะมีละอองเย็น (cool-mist) กับละอองอุ่น (warm-mist) ยังไงก็เลือกเครื่องทำความชื้นที่ตรงกับการใช้งานและงบประมาณของคุณที่สุด สรุปแล้วเครื่องทำความชื้นจะเพิ่มความชื้นในอากาศ ช่วยบรรเทาอาการและป้องกันไม่ให้โพรงจมูกแห้ง จนทำให้แน่นหน้าไซนัสคัดจมูก  เครื่องทำความชื้นแบบ cool-mist ปกติจะมีไส้กรองที่ต้องเปลี่ยนหรือทำความสะอาดทุก 2 - 3 เดือนไม่ให้เกิดเชื้อรา เครื่องทำความชื้นแบบนี้ส่วนใหญ่จะสร้างความชื้นเพียงพอให้บ้านทั้งหลัง และปลอดภัยกว่าสำหรับบ้านที่มีเด็ก  เครื่องทำความชื้นแบบ warm-mist จะสร้างความร้อนให้เกิดไอน้ำ ข้อดีคือฆ่าแบคทีเรียและเชื้อรา เพราะสร้างไอร้อนเพิ่มความชื้นในอากาศ เทน้ำใส่หม้อเล็กๆ ไม่ต้องเต็ม แล้วตั้งเตา จากนั้นตั้งไฟอ่อนทิ้งไว้ เป็นอีกวิธีช่วยเพิ่มความชื้นในอากาศ แต่ต้องเฝ้าไว้ให้ดีเพราะอาจเกิดอันตราย ทั้งเรื่องฟืนไฟและน้ำร้อนลวก วิธีนี้ต้องระวังหน่อย เอาผ้าโพกหัวไว้ แล้วเอาหน้าอังหม้อที่กำลังต้มน้ำด้วยไฟอ่อนอยู่ จากนั้นสูดลมหายใจเอาไอน้ำอุ่นๆ ชื้นๆ เข้าไป ช่วยลดแรงดันในโพรงไซนัสได้ วิธีหายใจเอาไอน้ำเข้าไปนี่แหละที่จะเพิ่มความชุ่มชื้นให้โพรงไซนัส แต่ระวังอย่าให้ไอร้อนเกินไป อาจจะอันตรายกว่าอีกหลายวิธี ให้ทำอย่างระวัง วางภาชนะทนร้อนที่ใส่น้ำไว้ ใกล้กับอะไรที่แผ่ความร้อนออกมา อย่างของบ้านฝรั่งก็พวกฮีตเตอร์ น้ำจะได้ร้อนจนระเหยเป็นไอ ช่วยเพิ่มความชื้นในอากาศ ภาชนะที่ว่าไม่จำเป็นต้องวางทับบนแหล่งความร้อน แต่ใกล้พอที่จะแผ่ความร้อนจนน้ำระเหยได้ หรือใช้ผ้าเปียกบิดหมาดแทนน้ำ โดยวางทับบนช่องระบายความร้อน พอความร้อนผ่านผ้าชื้นๆ อากาศก็จะชื้นตามไปด้วย แต่ระวังอย่าให้ผ้าอุดช่องระบายจนมิด หรือน้ำหยดใส่พื้นจนเสียหาย แล้วทิ้งไว้ จากนั้นปิดม่านของอ่างอาบน้ำ ปิดประตูห้องน้ำ รวมถึงประตูห้องอื่นถ้าทะลุกัน แล้วอบไอน้ำ 5 นาที เสร็จแล้วก็ปิดน้ำแล้วเปิดประตูตามเดิม เป็นวิธีที่น่าสนใจในการเพิ่มความชื้นในอากาศ อาจจะเป็นวิธีที่ไม่เหมาะกับทุกคนเสมอไป ใครกลัวค่าน้ำขึ้น ก็ให้เลี่ยงไปใช้วิธีอื่นแทน จะใช้ราวที่เป็นโครงเหล็กเล็กๆ หรือราวตากผ้าแบบยืดหดสายได้ก็ได้ แล้วตากผ้าในบ้านหรือในห้อง ช่วยเพิ่มความชื้นในอากาศได้ ถ้าเครื่องซักผ้าว่าง จะซักผ้าขนหนูบิดหมาดตากไว้ก็ได้ เอาขวดสเปรย์ฉีดผ้าม่านให้พอชื้น จากนั้นเปิดหน้าต่างให้อากาศถ่ายเท จะช่วยเพิ่มความชื้นให้ห้องหรือบ้านของคุณได้ แต่ระวังเนื้อผ้าเสีย ต้องเช็คดีๆ รวมถึงถ้าข้างนอกกำลังมีละอองเกสร ฝุ่นต่างๆ ที่อาจทำคุณระคายเคือง แน่นหน้าไซนัสเพิ่มขึ้น ก็อย่าเปิดหน้าต่าง สมาคมธรณีวิทยาแห่งสหรัฐอเมริกา (The United States Geological Society) แนะนำว่าให้ปลูกต้นไม้ใส่กระถางไว้ในบ้าน ช่วยเพิ่มความชื้นในอากาศได้ เวลาคุณรดน้ำ ความชื้นจะถ่ายเทจากรากของต้นไม้ไปยังลำต้นและรูพรุนในใบไม้ จนเกิดความชื้นในอากาศ จริงๆ แค่ชามใส่น้ำสะอาดก็ช่วยเพิ่มความชื้นในอากาศได้แล้ว เพราะงั้นให้วางถ้วย ชาม หรือภาชนะใส่น้ำอะไรก็ได้วางไว้ตามจุดต่างๆ ของบ้าน จะประดับดอกไม้ปลอมหรือลูกแก้วไว้ด้วยก็ได้ พยายามวางชามน้ำ (ทนร้อน) ไว้ใกล้กับแหล่งความร้อนต่างๆ อย่างของบ้านฝรั่งก็คือฮีตเตอร์ หรือช่องระบายความร้อน ติดตั้งน้ำพุหรือน้ำตกเล็กๆ ในบ้าน ไม่ก็ตู้ปลา จะได้เพิ่มความชื้นในอากาศ แถมตกแต่งบ้านให้สวยงาม ชวนผ่อนคลาย แต่แน่นอนว่ามาพร้อมค่าใช้จ่ายเพิ่มเติม อันนี้ก็แล้วแต่ความชอบของแต่ละคน
ประคบร้อนที่หน้า. ดื่มน้ำเยอะๆ. กินอาหารเผ็ดๆ. ปรึกษาคุณหมอเรื่องใช้ bromelain กับ quercetin. ปรึกษาคุณหมอเรื่องใช้ Sinupret. อย่านอนราบ. กดจุดบนใบหน้า. หลีกเลี่ยงตัวกระตุ้น. ใช้สเปรย์น้ำเกลือสวนล้างจมูก. ใช้กาเนติ. กินยาแก้คัดจมูก. ใช้สเปรย์ยาพ่นจมูก. กินยาแก้แพ้ ถ้าแน่นโพรงไซนัสเพราะภูมิแพ้. ซื้อยาแก้ปวดกินเอง. ไปหาหมอ ถ้าอาการไม่ดีขึ้นใน 7 วัน อาการหนักขึ้น หรือมีไข้ร่วมด้วย. กินยาปฏิชีวนะตามที่หมอสั่ง. แยกอาการแน่นหน้าไซนัสกับปวดหัวไมเกรน. อย่าให้อากาศแห้ง. ใช้เครื่องทำความชื้น. ต้มน้ำบนเตา. หายใจเอาไอน้ำร้อนๆ เข้าไป. วางน้ำใกล้แหล่งความร้อน. เปิดน้ำร้อนจากฝักบัว. ตากผ้าในบ้าน. พ่นน้ำใส่ผ้าม่านนิดหน่อย. ปลูกต้นไม้ในบ้าน. ติดตั้งน้ำตกหรือน้ำพุเล็กๆ ในบ้าน.
https://www.wikihow.com/Release-Sinus-Pressure https://www.wikihow.com/Release-Sinus-Pressure https://www.wikihow.com/Release-Sinus-Pressure https://www.wikihow.com/Release-Sinus-Pressure
Releasing Your Sinus Pressure Using Home Treatments Using Over-the-Counter Products to Relieve the Pressure and Discomfort Seeking Medical Attention Adding Humidity and Moisture to Your Indoor Air